दूर रहें पीयरप्रेशर से टीनएजर्स पर दोस्तों का बहुत ज्य़ादाप्रभाव रहता है। पढाई के दौरान वे बिना सोचे-समझे अपने लिए उसी स्ट्रीमका चुनाव कर लेते हैं, जहां उनके दोस्त जा रहे होते हैं। अकसर ऐसा देखने को मिलता है कि भले ही बच्चे को साइंस में कम माक्र्समिले हों पर अपने दोस्तों के साथवक्त बिताने के लिए वह फिजिक्स, केमिस्ट्रीऔर मैथ्सजैसे कठिन सब्जेक्ट्सका चुनाव कर लेता है, जिसमें उसकी कोई दिलचस्पी नहीं होती। इस उम्र में बच्चे दोस्ती को लेकर बहुत इमोशनलहोते हैं। इसलिए आठवीं-नौवीं क्लास से ही बच्चों को इस बात के लिए मानसिक रूप से तैयार करना चाहिए कि पीयरप्रेशर में आकर वे अपने लिए किसी ऐसी स्ट्रीमका चुनाव न करें, जिसमें उनकी दिलचस्पी न हो। उन्हें शुरू से ही यह बात समझानी चाहिए कि दोस्तों से मिलना-बिछडऩा जीवन का स्वाभाविक हिस्सा है। केवल दोस्ती के आधार पर करियरका चुनाव करना गलत है। आने वाले समय में तुम्हारे कई नए दोस्त बनेंगे और कुछ दिनों बाद जब तुम उच्च शिक्षा के लिए दूसरे शहर में जाओगे तो वहां भी तुम्हें कई नए दोस्त मिलेंगे। वैसे भी आजकल स्कूल-कॉलेज छोडऩे के बाद फोन और सोशल मीडिया के जरिये पुराने दोस्तों से भी संपर्क बना रहता है।